S-a dat alarma duminică dimineața la Unitatea de Primiri Urgențe (UPU) a Spitalului Bagdasar-Arseni. După ce o scurgere de gaze medicinale a fost semnalată, s-a declanașat operațiune de evacuare a pacienților și a personalului medical. Incidentul a fost confirmat de reprezentanții spitalului.
Purtătorul de cuvânt al spitalului, medicul Florin Bica, a raportat că alarma de gaze medicinale a fost activată în cursul dimineții, motiv pentru care a fost necesară evacuarea imediată a pacienților și a personalului aflat în UPU. Acesta a asigurat că situația a reintrat în normal, fără a se înregistra victime sau daune materiale. Nu a fost precizat ce tip de gaz a fost eliberat în încăpere.
Gazele medicinale sunt gaze folosite în diverse proceduri medicale, tratamente și în îngrijirea pacienților. Acestea pot include oxigenul, azotul, protoxidul de azot, dioxidul de carbon sau amestecuri de gaze.